CELEX: C2007/095/100
Language: bg
Date: 2007-04-28 00:00:00
Title: Дело T-62/07 P: Жалба, подадена на 28 февруари 2007 г. от Комисията на Европейските общности срещу решение, постановено на 13 декември 2006 г. от Съда на публичната служба по дело F-17/05 de Brito Sequeira Carvalho/Комисия

28.4.2007   
            
            
               BG
            
            
               Официален вестник на Европейския съюз
            
            
               C 95/50
            
         Жалба, подадена на 28 февруари 2007 г. от Комисията на Европейските общности срещу решение, постановено на 13 декември 2006 г. от Съда на публичната служба по дело F-17/05 de Brito Sequeira Carvalho/Комисия
   (Дело T-62/07 P)
   (2007/C 95/100)
   Език на производството: френски
   Страни
   
      Жалбоподател: Комисия на Европейските общности (представители: D. Martin, agent и C. Falmagne, avocat)
   
      Друга страна в производството: José Antonio de Brito Sequeira Carvalho
   Искания на жалбоподателя
   
               —
            
            
               да се отмени решението на Съда на публичната служба от 13 декември 2006 г. по дело F-17/05;
            
         
               —
            
            
               да се отхвърли предявения от г-н Sequeira иск;
            
         
               —
            
            
               да се постанови, че всяка страна понася направените от нея разноски по настоящото производство и тези по производството пред Съда на публичната служба.
            
         Правни основания и основни доводи
   С решение от 13 декември 2006 г., постановено по дело F-17/05 de Brito Sequeira Carvalho/Комисия, Съдът на публичната служба (СПС) уважи частично иска, предявен от ищеца пред първа инстанция и отмени решението на Комисията от 13 юли 2004 г., с което се забранява на ищеца достъп до сградите на Комисията, както и решенията за служебно продължаване на неговия отпуск по болест.
   Комисията основава своята жалба, от една страна, на факта, че с отмяната на решението на Комисията от 13 юли 2004 г. за забрана на достъп на ищеца до нейните сгради, Съдът на публичната служба се е произнесъл ultra petita и от друга страна, на факта, че приетото решение нарушава общностното право. Комисията изтъква, че Съдът на публичната служба е изопачил породилите спора факти, че е допуснал грешка в правото при тълкуването на задължението за мотивиране на решението и че е нарушил член 59, параграф 1, алинея пета от Правилника за длъжностните лица. Освен това, Комисията поддържа, че с направеното в атакуваното решение тълкуване на член 59, параграф 5 от Правилника, Съдът на публичната служба е изопачил предвидената в него арбитражна процедура.